Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: jogainak kollektív kezelésére létrejött szervezet. Tevékenységének alapjait az 1999. évi LXXVI. törvény a szerzõi
Paragraph Index: 2182

c) a szolgáltató által rendelkezésre bocsátott adatokból, illetve nyilatkozatokból egyértelmûen megállapítható, hogy az engedély ingyenessége a lehívásra hozzáférhetõvé tett mûvek tekintetében minden alkotóra fenntartható, és a jogkezelés ilyen módon hatékonyabban valósítható meg. A jelen pontban meghatározott feltételek bármelyikének meg nem felelõ felhasználás a jelen jogdíjközlemény alkalmazása szempontjából üzletszerûnek minõsül. Olyan felhasználások esetében, melyekkel kapcsolatban a szolgáltató bevételt ér el — ha a lehívható mûvek száma az 50-et nem éri el, a lehívások számától függetlenül 10 700 Ft/hó; — ha 50-nél több, de 500-et meg nem haladó számú mû hívható le, a lehívások számától függetlenül 21 000 Ft/hó; — ha az 500-nál több mû hívható le, a lehívások számától függetlenül 21 000 Ft/hó; A letöltést (tartós másolat készítését) is engedõ, ún. „download” típusú felhasználásért, 1—50 képig, havonta 21 300 Ft, 50 kép fölött havonta 42 600 Ft. Multimédia üzenet (a továbbiakban: MMS, azaz olyan távközlési szolgáltatás, amellyel a szolgáltató mobil rádió távbeszélõ készülékre olyan adatcsoportot továbbít, amely képi megjelenítéssel összekapcsolva a szolgáltató által hozzáférhetõvé tett képzõ- vagy fotómûvészeti mûveket tartalmaz) keretében felhasznált mûvekért, képenként 18 Ft jogdíjat kell fizetni, havonta. Reklámcélú felhasználás vagy image kialakítás esetén az alapdíj + 50%-a a pótdíj. Iskolai, kulturális, tudományos célú felhasználás esetén az alapdíj 30%-a a kedvezmény. Három hónapnál hosszabb ideig történõ felhasználásnál: az alapdíj 20%-ának megfelelõ kedvezmény jár havonta, a 91. naptól kezdõdõen. A felhasználás egyéb feltételei A jelen jogdíjközlemény szerint kötendõ felhasználási szerzõdések tartama legfeljebb 1 év lehet, vagy olyan bontó feltételt tartalmazhat, amely szerint a szerzõdést a HUNGART 3 hónapi felmondási idõvel felmondhatja, ha a felhasználás technikai körülményei vagy a jogosítás jogi jellegû elõfeltételei úgy változnak meg, hogy a változás az átengedett felhasználási jog terjedelmét, a jogátengedés vagy a jogdíj meghatározásának módját, illetve a kikötött jogdíj mértékét lényegesen érinti. A felhasználás részletes feltételeirõl a HUNGART és a szolgáltatók a felhasználási szerzõdésben állapodnak meg. Ha a felhasználás részletes feltételeirõl szóló szerzõdés másként nem rendelkezik, az alábbi szabályokat kell alkalmazni. 2002/162. szám A szolgáltató köteles adatot szolgáltatni a jogdíj megfizetésének alapjául szolgáló bevételeirõl és a jogdíjelszámolás alapjául szolgáló egyéb adatairól, valamint a felhasználás módjáról és mértékére. A felhasználás módjára és mértékére vonatkozó adatszolgáltatásnak digitális formátumban kell eleget tenni. Az egyes hozzáférhetõvé tett mûvekrõl szolgáltatott adatoknak tartalmaznia kell legalább a következõket:

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes